kk ru kk kk kk kk kk kk uk kk kk kk kk kk es es es en ru en ru kk ru ky kk kk kk bg bg id kk kk kk de en kk kk kk kk kk kk en kk kk kk kk kk kk de en kk de fr uk de de kk de fr kk ru ru ru ru it ru kk en bg kk de kk de kk de kk de kk de kk de kk de kk de kk de kk de kk de kk kk kk en kk kk kk kk de kk de kk de kk de kk de kk kk ru ky kk ru kk kk kk kk ru uk uk kk es en uk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk ru kk ru kk
ЖАНЫ ЖАЙСАҢ, ЖҮРЕГІ ЖЫЛЫ ЖАН ЕДІ — "Алматы-ақшамы" қоғамдық-саяси газеті
Біздің мәдени мұраларымыз Стамбұл көрмесінде
Үш тіл білу – заман талабы
КОММУНАЛДЫҚ ТӨЛЕМДЕР ТУРАЛЫ НЕ АЙТАСЫЗ?
ҰСТАЗДА ДА ҰСТАЗ БАР, ұлағаты бір бөлек
ЖАНЫ ЖАЙСАҢ, ЖҮРЕГІ ЖЫЛЫ ЖАН ЕДІ
Қаламгер-қайраткер Жұмабек Кенжалин туралы «Серке сөздің сардары» атты естелік кітап жарық көрді
Өмірге келіп-кетудің арасын­дағы қамшының сабындай қысқа ғұмырды Алла Тағала пендесін сынау үшін берген деген тәмсіл бар. Сол қысқа ғұмырында жұмырбасты пенде өзін жақсы жағынан көрсете алды ма, ара­ласқан жандардың есінде қалар­лық іс тындырды ма деген сауал көкейде тұрады. Ақыреттік сапарда «Қандай адам еді?» деген сауал бостан-босқа қойылмаса керек. Жақсылардың соңынан өшпес із қалады. Осындай қысқа ғұмырында соңынан аққан жұл­дыздай із қалдырып кеткен аяулы азамат,  қарымды қаламгер Жұма­бек Кенжалин еді. Жарық дүние­мен қош айтысқанына жыл тол­ғанда оның соңынан іздеушілері мен жоқтаушыларының көпті­гінен Жұмабектің Пайғамбар жасында өмірден өткенімен, бір азаматқа жүк болар ауыр бейнетті атқара білгеніне көз жеткізер едік. Жуырда «Астана Медиа Пресс» баспасынан көрнекті жур­налист Марат Тоқашбаев құрас­тырған Жұмабек Омарұлы Кенжа­лин туралы естеліктердің басын құраған «Серке сөздің сардары» атты көлемі 26 баспа табақтан тұратын кітап қолы­мызға тиді. Ел Президентінің бұқаралық ақпарат құралдары саласындағы сыйлығының және Қазақстан Журналистер одағы сыйлығының иегері, Қазақстан Журналистер академиясының ака­демигі, саяси ғылымдар кан­дидаты, профессор, қазақ баспа­сөзінің көрнекті ұйымдастыру­шыларының бірі, Жұмабек Кенжалиннің өмірінде атқарған сан-саналы қызметі, адамгершілік қасиеті осы кітапта замандаста­ры­ның естелігі арқылы кеңінен көрініс тапқан екен.
Алғашқы еңбек жолын «Білім және еңбек» журналынан бастаған, «Халық кеңесі», «Ақиқат», «Қазақ әде­биеті» мен «Ана тілі» басылым­дарында басшылық қызмет атқарып, оншақты басылымның басын біріктірген «Қазақ газет­тері» жауапкершілігі шектеулі серіктестігінің бас директоры, төрағасы қызметтерін абыроймен атқара білді. Жұмабек осындай басшылық қызметте жүріп шығар­машылықпен де үздіксіз айналысты.  Оның қаламынан әр жылдары «Желкілдеп өскен құрақтай», «Шындықты шырақ етіп ұстаңыз», «Ұлт рухын ұлық­таған ұрпақпыз», Саяси менедж­мент және баспасөздің жұртшы­лықпен байланыс мәселелері», «Ер Жәуке мінбегенмен алтын таққа», «Қалам қанаты», «Елжан­дылық мұраты және баспасөз беделі» атты публицистикалық, ғылыми, деректі зерттеу кітап­тары дүниеге келді. Кітапта­рының атынан көрініп тұрға­нындай, журналист оқырманға аса қажетті, бүгінгі күннің өзекті де актуалді тақырыптарын түбегейлі зерттеп, батыл да құнды ойларын жеткізе білді.Биік пара­сатты, терең білімді, ортасына сыйлы, ақжарқын да адал жүректі азамат туралы ардагер ағалары, қаламгер серіктестері, шәкірттері мен іні-қарындастары ағынан жарыла Жұмабектің асыл қасиет­тері туралы сыр шертеді. Көлемді кітап «Қабырғаны қайыстырған қаза», «Ағалар айтқан лебіздер», «Тірлігінде-ақ тұғыры биік болатын», «Алғаны қалың елден алғыс еді», «Бір өзі – бір мектеп», «Ұмытылмас жылдар көкейде» және «Жүзінен ашылатын иман гүлі» атты қомақты бөлімдерден тұрып, оның әрқайсысы Жұмабек Кенжалиннің сан қырлы адам­гершілік және шығармашылық қырларын ашып көрсетуге талпы­ныс жасайды. «Жан-дүниесі сонша­лықты мөлдір. Барлық жағынан кешегі өткен қоғамның, кешегі советтік қоғамның жақсы жақтарын барынша бойына сіңірген еді. Сол кешегі мектеп­тің, кешегі тәрбиенің, кешегі тәр­тіптің, кешегі моральдің, кешегі керек десеңіздер, идеоло­гияның ең жақсы жақтарын сүзіп алып, бойына сақтаған, соны мына жаңа заманмен салыстыра алған адам еді Жұмабек», — дейді ҚР Парламент Мәжілісінің депутаты Сауытбек Әбдірахманов.
Қазіргідей нарық кезінде басшы жанның иығына түсер ауыртпашылық пен жауапкер­шілік жетерлік. Әсіресе, бұқара­лық ақпарат құралдарының басшылары өзі жетекшілік ететін газет-журналдардың келешегін ойлағанда түн ұйқысын төрт бөлері анық. Нарықтың қыспа­ғына шыдас бермеген қаншама бұқаралық ақпарат құралдары жабылып қалып жатқанын күнде­лікті өмірден көріп-біліп те жүрміз. Жұмабек Кенжалин өзі басшылық еткен «Қазақ газет­тері» жауапкершілігі шектеулі серіктестігіне қарайтын газет-журналдардың келешегін, оларда қызмет ететін журналистер мен техникалық қызметкерлердің тағдырын ойлап, Астанаға қайта-қайта шапқылап жүріп, «Қазақ газеттері» ЖШС жекешеленді­руге түседі» деген қаулының тиісті бабын бұздыруға қол жеткізгенін де осы кітаптан оқып білдік. «Соншама адам осыған қарап отыр ғой, газет-журналдар жекешеге кетсе, олардың бала-шағалары қалай күн көреді?» деп шыр-пыры шығып жүргенін қызметтестері жақсы біледі. Әріп­тестерімізден: «Жұмабектің жүре­гі содан ауырды» деген сөзді де естігенбіз. «Иә, ерте кетті-ау өмірден. Қарт­тар тұрғанда жас­тарды ала­тын қатыбас тағдырға не шара? Орыстың аса дарынды сын­шысы Н.Добролюбов қыршы­нынан қиылып, жасы жиырма беске жет­пей опат болған қаралы жиында сөйлеп, ұлы демократ жазушы Николай Чернышевский «Мен де қоғамға әлі пайдасы тиетін адамның бірімін ғой, бірақ мынау өндірдей өрен кеткенше, менің барғаным жөн еді» деген екен. Сол айтқандай, жолы да, жөні де біздікі еді, бірақ жаз­мыштан озмыш бар ма бұл жалғанда!?», — деп ішкі өкінішін білдіреді қазақ журналисти­ка­сының қайраткері Сарбас Ақтаев ағамыз шәкіртінің қазасына опынып.
«Елін білетін, елі де сенетін ғұмырында абырой биігінде жүріп өткен азаматтардың игі істері де, есімдері де ұмытылмайды. Біздің Жұмабегіміз елін, халқын шексіз сүйіп, келер ұрпаққа өнеге беріп кеткен еліміздің ұлағатты азаматы ретінде есімізде мәңгі қалады», — дейді Мемлекеттік сыйлықтың иегері, инженер-сәулетші Әбдіса­ғит Тәттіғұлов.
Жұмабек үлкенге ізет, кішіге құрмет көрсеткен жаны жайсаң, ақкөңіл де елгезек, рухы биік, дара жаратылған тұлға болды. Жұмабектің ерекше қасиеттерінің бірі — жершілдік пен жікшілдік дертіне шалдықпай, азаматтық келбеті мен арына дақ түсірмей өтті деуге болады. Оның ерлік пен еңбекті кейінгіге мұра етіп қалдырған қарапайым өмір жолы өнегеге толы. Қаламгер-қайрат­кер­дің жүрек соғысы тоқтаған­мен, оның көңіл-қиялын тербетіп, оқырман игілігіне айналған публицистикалық жазбаларының өміршеңдігі тоқтамасы анық. Оның жазатыны, айтатыны, туған халқына берері әлі де мол бола­тын. Дегенмен, ол өзінің жазған мақалаларымен, кітаптарымен рухани сарай салып кетті. Келе­шек ұрпақ Жұмабек Кенжа­линнің шығармашылық мұрасы­нан үлкен ғибрат алатынына күмән жоқ. Осындай азаматтар­дың ұлтжанды­лығы арқасында қазақ халқы өзінің халықтығы мен мем­лекеттігін сақтап отыр.  Отбасы мен Отанын қатар сүйген, осынау киелі де қасиетті қос ұғым­ға ақыл-парасаты мен қайраткерлік-қалам­герлік қары­мын барынша беріле арнаған, сөз бен ойды серік еткен ардақты азаматтың есімі әркез елінің есінде сақталары анық. Тірші­лігінде айналасына адамгер­шілік нұрын шашқан, адамдық пен адалдықтың үлгісі болған Жұма­бектің рухани бір бөлшегі оны танитын жандар мен оқырмандар­дың жүрегінде мәңгі­лік сақталып қалды.
Facebook Twitter Google+ VKontakte Odnoklassniki WhatsApp Telegram Viber Email арқылы бөлісу Басып шығару
«ЗИЯНСЫЗ» өтірігіміз балалардың болашағына зиянын тигізіп жүрмесін
АСЫЛ АҒАЛАРДЫҢ ҮЙЛЕРІНДЕГІ АРУЛАР
ҰСТАЗДА ДА ҰСТАЗ БАР, ұлағаты бір бөлек
Добавить комментарий Отменить ответ
Ваш e-mail не будет опубликован. Обязательные поля помечены *
ҰСТАЗДА ДА ҰСТАЗ БАР, ұлағаты бір бөлек
«ТАЛПЫНҒАН АДАМ МАҚСАТЫНА ЖЕТЕДІ»
«…ТӨРДЕГІ ОРЫН – ҰСТАЗДІКІ»
КОММУНАЛДЫҚ ТӨЛЕМДЕР ТУРАЛЫ НЕ АЙТАСЫЗ?
Жаңа әліпбидегі ЖАЛПЫХАЛЫҚТЫҚ ДИКТАНТ
Қар келді, қарбалас келді
ӘЛІПБИ ӘЛЕМІ МЕН ӘДЕБІ
ШЫМБҰЛАҚТЫенді мөлдір шыныдан көре аламыз
БЕЛСЕНДІ ӨМІР – БЕЛСЕНДІ ҚАЛАXІ Азаматтық форум болып өтті
«ТАЛАНТ деген өңделмеген жауһар тәрізді»
Қазақстан Республикасының Президенті-Елбасы Н.Ә. Назарбаевтың Қазақстан халқына Жолдауы
ҚАЗАҚСТАННЫҢ 100 ЖАҢА ЕСІМІ
№130, 15 қараша, 2018 жыл
Алма, Алматы және «Алматы ақшамы»
АТАҒЫН «ОЙНАТЫП», СЫЗДАНЫП ОТЫРАТЫНДАРҒА ЖАНЫМ АШИДЫ
ҚОҒАМНЫҢ ҮНІ МЕН ТЫНЫСЫ
«СУ СҰРАСАМ, СҮТ БЕРГЕН, АЙРАН БЕРГЕН…»
Газет Қазақстан Республикасының Мәдениет және ақпарат министрлiгiнде тiркелiп, тiркеу туралы №13246-Г куәлiгi берiлген.
Мекен-жайымыз: Индекс: 050022, Шевченко көшесi, 106 А
Тел.: +7 727 292 66 50,
Факс: +7 727 292 66 48
© Copyright 2018, "Алматы-ақшамы" қоғамдық-саяси газеті. Барлық құқықтар қорғалған.
Facebook Twitter Google+ WhatsApp Telegram Viber